

ที่ ชย ๗๙๒๐๑/(กิจการสภา) ว๒๑ องค์การบริหารส่วนตำบลหนองขาม

อำเภอคอนสวรรค์ จังหวัดชัยภูมิ ๓๖๑๔๐

๑๐ สิงหาคม ๒๕๕๙

เรื่อง ขอเชิญประชุมสภาองค์การบริหารส่วนตำบลหนองขาม สมัยสามัญ สมัยที่ ๓ ประจำปี ๒๕๕๙

เรียน สมาชิกองค์การบริหารส่วนตำบลหนองขามและคณะผู้บริหาร ทุกท่าน

สิ่งที่ส่งมาด้วย ๑.ระเบียบวาระการประชุม จำนวน ๑ ฉบับ

๒.ประกาศ เรื่อง ขอเชิญประชุม จำนวน ๑ ฉบับ

๓.ร่างข้อบัญญัติงบประมาณรายจ่ายประจำปี พ.ศ.๒๕๖๐ จำนวน ๑ เล่ม

๔.รายละเอียดประมาณการรายจ่ายประจำปี พ.ศ.๒๕๖๐ จำนวน ๑ เล่ม

ด้วยสภาองค์การบริหารส่วนตำบลหนองขาม อำเภอคอนสวรรค์ จังหวัดชัยภูมิ เปิดประชุมสภา

องค์การบริหารส่วนตำบลหนองขาม สมัยสามัญ สมัยที่ ๓ ประจำปี ๒๕๕๙ เพื่อพิจารณาร่างข้อบัญญัติงบประมาณรายจ่ายประจำปี พ.ศ.๒๕๖๐ และมีข้อราชการอื่น

ดังนั้น เพื่อให้การดำเนินงานเป็นไปด้วยความเรียบร้อย จึงขอเรียนเชิญท่านเข้าประชุมสภาองค์การบริหารส่วนตำบลหนองขาม ในวันที่ ๑๕ สิงหาคม ๒๕๕๙ เวลา ๐๙.๐๐ น. ณ ห้องประชุมสภาองค์การบริหารส่วนตำบลหนองขาม โดยพร้อมเพรียงกัน

จึงเรียนมาเพื่อทราบ

ขอแสดงความนับถือ

นิคม อาจประจันทร์

(นายนิคม อาจประจันทร์)

ประธานสภาองค์การบริหารส่วนตำบลหนองขาม

กิจการสภา อบต.

โทร/โทรสาร ๐๔๔ – ๘๑๐๐๔๓

**หมายเหตุ การแต่งกายชุดเครื่องแบบสีกากี**



**ประกาศองค์การบริหารส่วนตำบลหนองขาม**

**เรื่อง ขอเชิญประชุมสภาองค์การบริหารส่วนตำบลหนองขาม**

**สมัยสามัญ สมัยที่ ๓ ประจำปี ๒๕๕๙**

**……………………………….**

อาศัยอำนาจตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ หมวด ๒ ข้อ ๒๔ จึงขอเชิญท่านเข้าประชุมสภาสมัยสามัญ สมัยที่ ๓ ประจำปี ๒๕๕๙ ในวันที่ ๑๕ สิงหาคม ๒๕๕๙ เวลา ๐๙.๐๐ น. ณ ห้องประชุมสภาองค์การบริหารส่วนตำบลหนองขาม รายละเอียดเรื่องที่จะนำเข้าสู่ที่ประชุม เพื่อพิจารณาร่างข้อบัญญัติงบประมาณรายจ่ายประจำปี พ.ศ.๒๕๖๐ และข้อราชการอื่น

ประกาศ ณ วันที่ ๑๐ เดือนสิงหาคม พ.ศ.๒๕๕๙

นิคม อาจประจันทร์

(นายนิคม อาจประจันทร์)

ประธานสภาองค์การบริหารส่วนตำบลหนองขาม



ที่ ชย ๗๙๒๐๑/(กิจการสภา)ว๒๒ องค์การบริหารส่วนตำบลหนองขาม

อำเภอคอนสวรรค์ จังหวัดชัยภูมิ ๓๖๑๔๐

๑๐ สิงหาคม ๒๕๕๙

เรื่อง ขอเชิญเข้าร่วมประชุมและประชาสัมพันธ์การประชุมสภาองค์การบริหารส่วนตำบลหนองขาม

สมัยสามัญ สมัยที่ ๓ ประจำปี ๒๕๕๙

เรียน กำนันตำบลหนองขาม, ผู้ใหญ่บ้าน ทุกหมู่บ้าน

สิ่งที่ส่งมาด้วย ๑.ระเบียบวาระการประชุม จำนวน ๑ ฉบับ

๒.ประกาศ เรื่อง ขอเชิญประชุม จำนวน ๑ ฉบับ

๓.ร่างข้อบัญญัติงบประมาณรายจ่ายประจำปี พ.ศ.๒๕๖๐ จำนวน ๑ เล่ม

๔.รายละเอียดประมาณการรายจ่ายประจำปี พ.ศ.๒๕๖๐ จำนวน ๑ เล่ม

ด้วยสภาองค์การบริหารส่วนตำบลหนองขาม อำเภอคอนสวรรค์ จังหวัดชัยภูมิ เปิดประชุมสภา

องค์การบริหารส่วนตำบลหนองขาม สมัยสามัญ สมัยที่ ๓ ประจำปี ๒๕๕๙ เพื่อพิจารณาร่างข้อบัญญัติงบประมาณรายจ่ายประจำปี พ.ศ.๒๕๖๐ และมีข้อราชการอื่น

ดังนั้น เพื่อให้การดำเนินงานเป็นไปด้วยความเรียบร้อย จึงขอเรียนเชิญท่านเข้าร่วมประชุมประชาสัมพันธ์ในการประชุมสภาองค์การบริหารส่วนตำบลหนองขาม ในวันที่ ๑๕ สิงหาคม ๒๕๕๙ เวลา ๐๙.๐๐ น. ณ ห้องประชุมสภาองค์การบริหารส่วนตำบลหนองขาม โดยพร้อมเพรียงกัน

จึงเรียนมาเพื่อทราบ

ขอแสดงความนับถือ

นิคม อาจประจันทร์

(นายนิคม อาจประจันทร์)

ประธานสภาองค์การบริหารส่วนตำบลหนองขาม

กิจการสภา อบต.

โทร/โทรสาร ๐๔๔ – ๘๑๐๐๔๓



**ประกาศองค์การบริหารส่วนตำบลหนองขาม**

**เรื่อง ขอเชิญประชาชนเข้าร่วมรับฟังการประชุมสภาองค์การบริหารส่วนตำบลหนองขาม**

**สมัยสามัญ สมัยที่ ๑ ประจำปี ๒๕๕๗**

**……………………………….**

อาศัยอำนาจตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ หมวด ๒ ข้อ ๒๔ จึงขอเชิญท่านเข้าประชุมและประชาสัมพันธ์การประชุมสภา สมัยสามัญ สมัยที่ ๑ ประจำปี ๒๕๕๗ ในวันที่ ๑๒ กุมภาพันธ์ ๒๕๕๗ เวลา ๐๙.๐๐ น. ณ ห้องประชุมสภาองค์การบริหารส่วนตำบลหนองขาม เพื่อพิจารณาจ่ายขาดเงินสะสม และข้อราชการอื่น

จึงประกาศให้ทราบโดยทั่วกัน

สั่ง ณ วันที่ ๕ กุมภาพันธ์ พ.ศ.๒๕๕๗

(นายนิคม อาจประจันทร์)

ประธานสภาองค์การบริหารส่วนตำบลหนองขาม



ที่ ชย ๗๙๒๐๑/(กิจการสภา)ว๐๓ องค์การบริหารส่วนตำบลหนองขาม

อำเภอคอนสวรรค์ จังหวัดชัยภูมิ ๓๖๑๔๐

๒๒ กุมภาพันธ์ ๒๕๕๙

เรื่อง ขอส่งประกาศรายการประชุมสภาฯ สมัยสามัญ สมัยที่ ๑ ประจำปี ๒๕๕๙

เรียน กำนันตำบลหนองขาม, ผู้ใหญ่บ้าน ทุกหมู่บ้าน

สิ่งที่ส่งมาด้วย ๑.ประกาศสภาฯ จำนวน ๑ ฉบับ

๒.สำเนารายงานการประชุม จำนวน ๑ ชุด

ด้วยสภาองค์การบริหารส่วนตำบลหนองขาม อำเภอคอนสวรรค์ จังหวัดชัยภูมิ ได้ประชุมสภาฯ

สมัยสามัญ สมัยที่ ๑ ประจำปี ๒๕๕๙ เมื่อวันที่ ๑๕ กุมภาพันธ์ ๒๕๕๙ ไปแล้วนั้น

ดังนั้น สภาองค์การบริหารส่วนตำบลหนองขาม จึงขอส่งประกาศรายงานการประชุมสภาฯ ให้ผู้นำชุมชนได้ติดประกาศรายงานการประชุมสภาฯ ให้ประชาชนได้รับทราบโดยทั่วกัน

จึงเรียนมาเพื่อทราบ

ขอแสดงความนับถือ

นิคม อาจประจันทร์

(นายนิคม อาจประจันทร์)

ประธานสภาองค์การบริหารส่วนตำบลหนองขาม

กิจการสภา อบต.

โทร/โทรสาร ๐๔๔ – ๘๑๐๐๔๓

**สำเนาคู่ฉบับ**

**รายงานการประชุมสภาสมัยสามัญ**

**สมัยสามัญ สมัยที่ ๒ ประจำปี 2559**

**วันที่ 15 กุมภาพันธ์ พ.ศ. 2559**

**ผู้เข้าประชุม**

|  |  |  |  |  |
| --- | --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ | หมายเหตุ |
| 1 | นายนิคม อาจประจันทร์ | ประธานสภาฯ | นิคม อาจประจันทร์ |  |
| 2 | นายพิเชษฐ์ ประยูรหาญ | รองประธานสภาฯ | พิเชษฐ์ ประยูรหาญ |  |
| 3 | นายวิชา ผลประเสริฐ | ส.อบต.ม.1 | วิชา ผลประเสริฐ |  |
| 4 | นางสาวนันทนา นนทะโคตร | ส.อบต.ม.1 | นันทนา นนทะโคตร |  |
| 5 | นายสมพงษ์ บุญเงิน | ส.อบต.ม.2 | สมพงษ์ บุญเงิน |  |
| 6 | นายบุญส่ง แก้วหาญ | ส.อบต.ม.2 | บุญส่ง แก้วหาญ |  |
| 7 | นายวีระชาติ เจนชัยภูมิ | ส.อบต.ม.3 | วีระชาติ เจนชัยภูมิ |  |
| 8 | นายสุทัศน์ นินยอง | ส.อบต.ม.3 | สุทัศน์ นินยอง |  |
| 9 | นายธนกร ปุริสังข์ | ส.อบต.ม.4 | ธนกร ปุริสังข์ |  |
| 10 | นายประจวบ บุญครอง | ส.อบต.ม.4 | ประจวบ บุญครอง |  |
| 11 | นายประจวบ หิรัญโรจน์ | ส.อบต.ม.5 | ประจวบ หิรัญโรจน์ |  |
| 12 | นายบุญเรือง เค็งชัยภูมิ | ส.อบต.ม.5 | บุญเรือง เค็งชัยภูมิ |  |
| 13 | นายประเสริฐ โคตรนาวัง | ส.อบต.ม.6 | ประเสริฐ โคตรนาวัง |  |
| 14 | นายณัฐพล เลี้ยงพรม | ส.อบต.ม.6 | ณัฐพล เลี้ยงพรม |  |
| 15 | นางกงทอง วงษา | ส.อบต.ม.7 | กงทอง วงษา |  |
| 16 | นายแสงเดือน ทองงาม | ส.อบต.ม.7 | แสงเดือน ทองงาม |  |
| 17 | นายประยงค์ ประสานวงษ์ธีระ | ส.อบต.ม.8 | ประยงค์ ประสานวงษ์ธีระ |  |
| 18 | นางเกษร โชคเหมาะ | ส.อบต.ม.9 | เกษร โชคเหมาะ |  |
| 19 | นายประยุทธ แรตสันเทียะ | ส.อบต.ม.10 | ประยุทธ แรตสันเทียะ |  |
| 20 | นางสุพัฒน์ชา ล้นเหลือ | ส.อบต.ม.10 | สุพัฒน์ชา ล้นเหลือ |  |
| 21 | นายไมตรี ไตรทิพย์ | ส.อบต.ม.11 | ไมตรี ไตรทิพย์ |  |
| 22 | นายลมุด ผดุงจิต | ส.อบต.ม.11 | ลมุด ผดุงจิต |  |

-2-

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ | หมายเหตุ |
| 1 | นายสมนึก เลี้ยงพรม | นายก อบต. | สมนึก เลี้ยงพรม |  |
| 2 | นายหมอน ชุ่มเกิด | รองนายก อบต. | หมอน ชุ่มเกิด |  |
| 3 | นายจักรวาล โคตรโย | รองนายก อบต. | จักรวาล โคตรโย |  |
| 4 | นายมนตรี ดวงเงิน | เลขานุการ นายก | มนตรี ดวงเงิน |  |

เปิดประชุมเวลา 09.00 น.

**ระเบียบวาระที่ 1 เรื่องประธานแจ้งให้ที่ประชุมทราบ**

ประธานสภาฯ วันนี้เป็นการประชุมสภาฯ สมัยที่ 2 ประจำปี 2559 มีสมาชิกสภาฯ ของเรามีเรื่องแจ้งให้ทราบเกี่ยวกับหลักเกณฑ์และวิธีการแสดงความคิดเห็นในการออกเสียงประชามติ พ.ศ.2559 และการดำเนินการองค์กรด้านจริยธรรม สำหรับเรื่องนี้จะให้เลขาได้ชี้แจงเพิ่มเติม

เลขาสภาฯ ในการออกเสียงประชามติ พ.ศ.2559 ได้มีประกาศคณะกรรมการการเลือกตั้ง เรื่องหลักเกณฑ์และวิธีการแสดงความเห็นในการออกเสียงประชามติ ในการที่จะให้ผู้มีสิทธิออกเสียงประชามติร่างรัฐธรรมนูญ กกต.ได้ออกประกาศมาว่าด้วยข้อห้ามหลายประการเช่นห้ามชักจูง จูงใจ ปลุกระดมหรือข่มขู่ ในการให้ประชาชนมาออกเสียงว่าจะรับหรือไม่รับร่างรัฐธรรมนูญ การแสดงความเห็นต่างๆ การจัดสัมมนาปลุกระดม เชิญชวนในทางใดทางหนึ่ง และมีอีกหลายประการ ก็ขอแจ้งสมาชิกว่าห้ามทำเด็ดขาด เพราะอาจถือว่าเป็นการกระทำผิดประกาศ กกต. และผิดกฎหมายได้ สำหรับเรื่อง หน่วยงานของรัฐด้านคุณธรรม จริยธรรม ด้วยองค์การบริหารส่วนตำบลหนองขาม ได้ทำความตกลง ตอบในการจัดองค์กรให้มีในเรื่องด้านจริยธรรม คุณธรรม โดยได้เน้นย้ำในเรื่อง ของฝ่ายบริหาร สมาชิก ข้าราชการ พนักงาน ในอบต.ว่าจะต้องปฏิบัติเป็นแบบอย่างที่ดีต่อประชาชน ข้าราชการ พนักงานจะต้องปฏิบัติงานด้วยความถูกต้อง เป็นธรรมไม่เล่นการพนัน หรือดื่มสุราในสถานที่ราชการ เป็นต้น จึงได้แจ้งให้สมาชิกทุกท่านได้ทราบและถือเป็นแนวทางปฏิบัติ

ประธานสภาฯ สมาชิกคงได้รับทราบกันทุกท่านแล้วในเรื่องที่เลขานุการสภาฯได้แจ้งถือว่ารับทราบ

**มติที่ประชุม ที่ประชุมรับทราบ**

-3-

**ระเบียบวาระที่ 2 เรื่องรับรองรายงานการประชุมครั้งที่แล้ว**

ประธานสภาฯ ให้เลขานุการสภาฯ ได้อ่านรายงานการประชุมให้สมาชิกฟังมีท่านใดขอแก้ไขรายงาน โปรดยกมือ

นายแสงเดือน ทองงาม จากรายงานการประชุมขอแก้ไขในประเด็นที่เลขาได้เขียนความกว้างของถนนอาจจะเป็น 6 เมตร ให้ตัดคำว่าอาจจะออกไปให้เป็นถนนบ้านหนองขามกว้าง 6 เมตร

นายสมพงษ์ บุญเงิน เรียนประธานสภาฯ กระผมขอแก้ไขรายงานการประชุมจากข้อความซ่อมแซมถนนจากที่ท้ายบ้านทางนาผู้ใหญ่บ้านแก้ไขเป็นจากสี่แยกไร่นายธีระวัฒน์ถึงกฐินซึ่งเชื่อมไปดอนหัน

ประธานสภาฯ มีสมาชิกท่านอื่นขอแก้ไขหรือไม่เชิญ ถ้าไม่มีจะได้ขอมติที่ประชุมว่า เห็นชอบการแก้ไขเปลี่ยนแปลงที่สมาชิกได้ขอแก้ไขรายงานการประชุมหรือไม่

**มติที่ประชุม เห็นชอบแก้ไขตามที่สมาชิกได้เสนอ และรับรองรายงานการประชุมเป็นเอกฉันท์**

**ระเบียบวาระที่ 3 เรื่องการพิจารณาคัดเลือกคณะกรรมการสภาฯ**

ประธานสภาฯ เดิมเราได้มีการประชุมเพื่อคัดเลือกคณะกรรมการตรวจรายงานการประชุมสภาฯ มาแล้วแต่ด้วยชุดเก่าต้องการให้มีการเลือกสับเปลี่ยนกันทำหน้าที่บ้าง จึงได้เสนอให้เลือกสมาชิกชุดใหม่ทำหน้าที่แทนบ้าง เพื่อเป็นคณะกรรมการตรวจรายงานประชุมสภาฯให้สมาชิกเสนอชื่อที่ละคนแต่จะต้องเสนอกันก่อนว่าจะเลือกใครและมีผู้รับรองด้วย

นายประจวบ บุญครอง เสนอ นายสมพงษ์ บุญเงิน เป็นคณะกรรมการตรวจรายงานการประชุม มีผู้รับรองจำนวนสองท่านคือ นายบุญส่ง แก้วหาญ ส.อบต.ม.2 และ นายวีระชาติ เจนชัยภูมิ ส.อบต.ม.3

ประธานสภาฯ ต่อไปเชิญสมาชิกเสนอคณะกรรมการตรวจรายงานคนที่ 2

นางสุพัฒน์ชา ล้นเหลือ ส.อบต.หมู่ 10 เสนอ นายประจวบ บุญครอง มีผู้รับรองจำนวน 2 ท่าน คือ นายประเสริฐ โคตรนาวัง และนายสุทัศน์ นินยอง

ประธานสภาฯ เชิญสมาชิกเสนอคณะกรรมการ คนที่ 3

นายสมพงษ์ บุญเงิน ส.อบต.ม. 2 เสนอ นายแสงเดือน ทองงาม ส.อบต.ม.7 มีผู้รับรองจำนวน 2 ท่าน คือ นายบุญเรืองเค็งชัยภูมิ ส.อบต. หมู่ 5 และนางกงทอง วงษา ส.อบต. ม.7

ประธานสภาฯ มีสมาชิกท่านอื่นจะเสนอเพิ่มเติมอีกหรือไม่หากไม่มีถือว่าสมาชิกที่ถูกเสนอชื่อได้รับการเลือกตั้งเป็นกรรมการ

-4-

**มติที่ประชุม ที่ประชุมเห็นชอบคัดเลือกสมาชิกสภาองค์การบริหารส่วนตำบลหนองขามเป็นกรรมการตรวจรายงานการประชุมดังนี้**

1.นายสมพงษ์ บุญเงิน สมาชิก อบต. ม.2

2.นายประจวบ บุญครอง สมาชิก อบต.ม.4

3.นายแสงเดือน ทองงาม สมาชิก อบต. ม.7

**ระเบียบวาระที่ 4 เรื่องการโอนเปลี่ยนแปลงคำชี้แจงงบประมาณ**

ประธานสภาฯ ในวาระนี้จะให้เจ้าหน้าที่ได้ชี้แจงเกี่ยวกับการโอนแก้ไขเปลี่ยนแปลงงบประมาณ

ผอ.กองสวัสดิการ เรียนประธานสภาฯ สมาชิกทุกท่าน วันนี้ ขออนุญาตพูดถึงเรื่องห้องน้ำสำหรับคนพิการ สืบเนื่องจากกรมส่งเสริมการปกครองท้องถิ่น มีหนังสือให้ให้มีการสนับสนุนมาตรการผลักดันการจัดทำสิ่งอำนวยความสะดวกให้คนพิการ และให้ทุกคนในสังคมได้เข้าถึงและใช้ประโยชน์ได้ องค์การบริหารส่วนตำบลหนองขาม ได้รายงานว่าจะดำเนินการก่อสร้างห้องน้ำสำหรับผู้พิการตอนนี้เราได้ทำที่จอดรถและทางลาดสำหรับผู้พิการแล้วยังเหลือห้องน้ำ คาดว่าจะทำห้องน้ำอาคารชั้นล่างหรืออาคารศูนย์เด็กเล็ก (เก่า) งบประมาณ 82,100 บาท ตอนนี้งบประอยู่ 30,000

นายประจวบ บุญครอง สมาชิก อบต.ม.4 ตามที่ได้ฟังมานั้นการสร้างห้องน้ำสำหรับผู้พิการนั้น กระผมไม่ขัดข้อง เห็นด้วย แต่อยากถามว่าจะโอนงบประมาณมาจากส่วนใด เป็นเงินกี่บาท

ปลัด อบต. เรียนประธานสภาฯ สมาชิกทุกท่าน ตามที่ ผอ.กองสวัสดิการได้ชี้แจงว่าจำเป็นจะต้องสร้างห้องน้ำคนพิการ สำหรับเรื่องนี้ ได้มีหนังสือที่ ชย 002 ต.92962 ลงวันที่ 25 มีนาคม 2556 เรื่องการสนับสนุนมาตรการผลักดันการจัดทำสิ่งอำนวยความสะดวกให้คนพิการและทุกคนในสังคมเข้าถึงและใช้ประโยชน์ได้ โดยการให้ท้องถิ่นได้จัดทำสิ่งอำนวยความสะดวกทั้ง 5 ประเภท ได้แก่ ทางลาด 1:12ห้องน้ำสำหรับคนพิการ 1 ห้อง ที่จอดรถ 1 ช่อง ป้ายและสัญลักษณ์ และบริการข้อมูลโต๊ะ/เคาน์เตอร์บริการไม่รวมอุปกรณ์คอมฯ แต่ในส่วนสวัสดิการสังคมได้ตั้งงบประมาณไว้ เป็นโครงการพัฒนาศักยภาพการจัดทำสิ่งอำนวยความสะดวกพื้นฐานสำหรับคนพิการห้องน้ำคนพิการ ตั้งไว้ 30,000บาทนั้นจะต้องขอโอนแก้ไขเปลี่ยนแปลงคำชี้แจงเป็นงบลงทุน ในการสร้างห้องน้ำคนพิการ และขอโอนเงินงบประมาณเพิ่มเติม 52,100 บาท จากศูนย์ถ่ายทอดเทคโนโลยีการเกษตร ซึ่งเหลืองบประมาณ139,387.98 บาท เพราะจากที่ช่างได้จัดทำ ปร.4และ ปร.5 ได้คำนวณการก่อสร้างห้องน้ำสำหรับคนพิการไว้เป็นเงิน 82,100 บาท ตามรายละเอียดที่แบบมานี้

-5-

ประธานสภาฯ ท่านสมาชิกสภาฯ ทุกท่าน ตามที่เลขานุการสภาฯได้แจ้งว่างบประมาณ 30,000 บาท ตั้งไว้เป็นโครงการจะต้องแก้ไขคำชี้แจง และตั้งอยู่ในงบลงทุน ให้ถูกต้อง และขอโอนเงินจากศูนย์ถ่ายทอดเทคโนโลยีการเกษตร จำนวน 52,100 บาทมาสมทบ สร้างห้องน้ำ รวมกับงบประมาณเดิมที่มีอยู่ 30,000 ให้ได้เงินเท่ากับ 82,100 บาท สมาชิกเห็นว่าเป็นอย่างไร คงเป็นเรื่องดีหากเราได้สร้างไว้สำหรับผู้พิการที่มาติดต่องาน อบต.ได้ใช้ จะให้ปลัดได้อธิบายเพิ่มเติมว่าโอนไปอยู่ในหมวดเดียวกันเลยใช่หรือไม่

ปลัด อบต. เรียนประธานสภาฯ สมาชิกทุกท่าน ตามข้อบัญญัติงบประมาณรายจ่ายประจำปี 2559 มีรายละเอียดดังนี้ และโอนไปตั้งรายการดังนี้

**ข้อความเดิม**

แผนงานสังคมสงเคราะห์ งานสวัสดิการสังคมและสังคมสงเคราะห์

งบดำเนินงาน ค่าใช้สอย

รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น

-โครงการพัฒนาศักยภาพการจัดทำสิ่งอำนวยความสะดวกพื้นฐานสำหรับคนพิการห้องน้ำคนพิการ ตั้งจ่ายจากเงินอุดหนุนทั่วไป จำนวน 30,000 บาท

คณะผู้บริหารองค์การบริหารส่วนตำบลหนองขามได้ประชุมพิจารณาโอนงบประมาณเมื่อวันที่ 14 กุมภาพันธ์ 2559

โดยโอนงบประมาณจากงบศูนย์ถ่ายทอดเทคโนโลยีการเกษตรประจำตำบลหนองขามในรายจ่ายซึ่ง

ตั้งไว้ 310,800 บาท โดยคณะผู้บริหารได้โอนออกมาจำนวน 52,100 บาท เพื่อตั้งจ่ายในแผนงาน

สังคมสงเคราะห์

งานสวัสดิการสังคมและสังคมสงเคราะห์ งบดำเนินงาน

ค่าใช้สอย

รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ

-โครงการพัฒนาศักยภาพการจัดทำสิ่งอำนวยความสะดวกพื้นฐานสำหรับคนพิการห้องน้ำคนพิการ

ตั้งจ่ายจากเงินอุดหนุนทั่วไปเดิมมีงบ 30,000 บาท โอนเพิ่ม 52,100 บาท รวมเป็นเงิน 82,100 บาท

ทำให้งบประมาณที่จะสร้างห้องน้ำคนพิการมีเงิน 82,100 บาท แต่งบดังกล่าวตั้งอยู่ในหมวดค่าใช้

สอย จึงขอนำส่งเข้าที่ประชุมเพื่อขออนุมัติโอนงบประมาณไปตั้งในงบลงทุนซึ่งเป็นอำนาจของสภาฯ

ซึ่งการโอนงบประมาณในรายจ่ายประจำที่งบลงทุนซึ่งเป็นอำนาจของสภาฯ ซึ่งการโอนงบประมาณ

ในรายจ่ายประจำที่จะขอโอนเปลี่ยนแปลงคำชี้แจงเป็นดังนี้

-6-

**ค่าใช้สอย**

รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ

-โครงการพัฒนาศักยภาพการจัดทำสิ่งอำนวยความสะดวกพื้นฐานสำหรับคนพิการห้องน้ำคนพิการ

ตั้งจ่ายจากเงินอุดหนุนทั่วไป รวมเป็นเงิน 82,100 บาท

สภาองค์การบริหารส่วนตำบลหนองขาม เห็นชอบให้โอนแก้ไขเปลี่ยนแปลงคำชี้แจงใหม่เป็นดังนี้

**ข้อความใหม่**

แผนงานสังคมสงเคราะห์

-งานสวัสดิการสังคมและสังคมสงเคราะห์

งบลงทุน

หมวดที่ดินและสิ่งก่อสร้าง

-ค่าก่อสร้างสิ่งสาธารณูปการ

โครงการก่อสร้างห้องน้ำผู้พิการ ขนาดกว้าง 2.00 เมตร ยาว 2.50 เมตร

(ตามแบบ อบต.หนองขามกำหนด)

ก่อสร้างที่องค์การบริหารส่วนตำบลหนองขาม งบประมาณ 82,100 บาท

ประธานสภาฯ ท่านสมาชิกทุกท่านจากที่ได้ฟังปลัดได้ชี้แจงแล้วมีความเห็นอย่างไร ผมว่าการสร้างห้องน้ำเป็นเรื่องดีที่ผู้พิการจะได้ใช้ประโยชน์กระผมจะได้ขอมติว่าเห็นชอบให้โอนแก้ไขเปลี่ยนแปลงคำชี้แจงงบประมาณหรือไม่

**มติที่ประชุม เห็นชอบเป็นเอกฉันท์**

**ระเบียบวาระที่ 5 เรื่องอื่นๆ**

ประธานสภาฯ สำหรับเรื่องอื่นๆ มีสมาชิกท่านใดจะมีเรื่องสอบถามเพิ่มเติม

นายประจวบ บุญครอง สมาชิก อบต.ม.4 เรียนประธานสภาฯ สมาชิก อบต.ทุกท่าน กระผมขอให้มีการบันทึกข้อความที่ได้พูดไปว่าได้นำเสนอต่อที่ประชุม ผ่านไปยังผู้บริหารด้วยว่าขณะนี้เส้นทางสัญจรไป-มา นี้ลำบากมาก อยากให้ลงไปดูให้ผู้บริหารส่งช่างไปสำรวจเส้นทางว่าลำบากจริงหรือไม่ชาวบ้านไปมาไม่สะดวกลำบากมาก

-7-

นายแสงเดือน ทองงาม สมาชิก อบต.ม.7 เรียนประธานสภาฯ สมาชิกทุกท่านในการประชุมอยากเสนอให้เราทุกคนและผู้บริหารได้แต่งกายเครื่องแบบในการประชุม จึงขอความร่วมมือจากทุกคน

นายสุทัศน์ นินยอง สมาชิก อบต.ม.3 เรียนประธานสภาฯ สมาชิกทุกท่าน อยากสอบถามเรื่องโครงการขุดสระ

วังกกคร้อว่าจะได้ดำเนินการขุดจ่ายตอนใด

ประธานสภาฯ มีสมาชิกท่านใดจะเสนอในวาระอื่นๆ อีกหรือไม่เมื่อไม่มีกระผมจะขอปิดประชุม

ปิดประชุม เวลา 12.00 น.

ลงชื่อ จารบุตร สมัตถะ ผู้จดรายงานการประชุม

(นายจารบุตร สมัตถะ)

ลงชื่อ บุญส่ง แก้วหาญ ผู้ตรวจรายงานการประชุม

(นาย บุญส่ง แก้วหาญ)

ลงชื่อ ณัฐพล เลี้ยงพรม ผู้ตรวจรายงานการประชุม

(นายณัฐพล เลี้ยงพรม)

ลงชื่อ ธนกร ปุริสังข์ ผู้ตรวจรายงานการประชุม

(นายธนกร ปุริสังข์ )

ลงชื่อ นิคม อาจประจันทร์ ประธานสภา อบต.

(นายนิคม อาจประจันทร์)